stanford-oval/wikipedia huggingface dataset:
בית צעירות מזרחי

ערך זה עוסק במוסד חינוכי בתל אביב. אם התכוונתם לסניף הירושלמי, ראו .
| --- | --- |

בית צעירות מזרחי בשנת 1942
 מידע כללי
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  1937–הווה (כ־87 שנים)
 קואורדינטות:  32°04′51″N 34°46′22″E﻿ / ﻿32.080745°N 34.77275°E﻿ / 32.080745; 34.77275
  מפת מיקום  מפה דינמית   (למפת תל אביב מוגדלת) בית צעירות מזרחי(למפת תל אביב רגילה) בית צעירות מזרחי(למפת גוש דן רגילה) בית צעירות מזרחי(למפת גוש דן מוגדלת) בית צעירות מזרחי  he בית צעירות מזרחיhe בית צעירות מזרחימפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
בית צעירות מזרחי לפני שיפוצו ב-2008
הבניין לאחר שיפוצו, 2016
הבניין לאחר שיפוצו, 2016
בית צעירות מזרחי הוא מבנה בצומת הרחובות פרוג ודב הוז בתל אביב בסמוך למעונות עובדים, ששימש בעבר כפנימייה וכבית ספר מקצועי לבנות.
הקמה

בית צעירות מזרחי הוקם ביוזמת נשות המזרחי באמריקה. עיריית תל אביב הקצתה למוסד מגרש בן שני דונמים במרכז העיר שרכש ותרם יעקב גזונדהייט. מהנדס העירייה, יעקב בן-סירה, תכנן את הבניין ונשות המזרחי באמריקה מימנו את הקמתו. המבנה הכיל חדרי לינה לנערות, אולם אוכל ואולם קריאה, מטבחים ואולמות ללימוד מלאכות הבית והגן. צורתו כצורת האות ר', ובמתחם מעבר המקשר בין רחוב דב הוז לרחוב המקביל, רחוב פרוג. הבנייה החלה בשנת 1937 ונעשתה בפיקוחה של בתיה גוטספלד, נציגת נשות המזרחי באמריקה בארץ ישראל. התלמידות הראשונות נכנסו לגור וללמוד בבית צעירות מזרחי בדצמבר 1938. במוסד למדו נערות עולות לצד נערות ישראליות, והוא היווה סמל לפעילותן המוצלחת של נשי מזרחי באמריקה.
שימוש

במקור יועד המבנה לשמש כבית חלוצות למגורים לעולות עד התבססותן בארץ ישראל. אולם עם חנוכת הבניין עלה צורך דחוף במקום לשיכון ילדי עליית הנוער מגרמניה ורובו של הבניין שימש למטרה זאת. חמישה עשר חדרים הוקדשו לבית החלוצות, 3 חלוצות בחדר. במהלך מלחמת העולם השנייה בה העלייה הייתה מצומצמת, הוסב רובו של הבניין לבית ספר מקצועי. בראשית אפריל 1948, כחודש לפני הכרזת העצמאות, נערכה בבניין במשך כמה ימים ישיבת הוועד הפועל הציוני שבה הוחלט על הרכב גופי הי"ג - מנהלת העם - והל"ז - מועצת העם, שתי זרועות השלטון הזמניות של היישוב הציוני שהפכו לאחר הקמת המדינה למוסדות השלטון הראשונים של ישראל.
במשך כארבעה עשורים שימש המבנה כפנימייה ובית ספר מקצועי לבנות. במקום פעל תיכון עירוני ט"ו וכן הוכשרו בו מורות למלאכה, תזונה, כלכלת בית ואופנה. בשנת 1975 עבר בית צעירות מזרחי לקריית החינוך בצפון תל אביב.
בשנים 1977–1993 פעלה במקום מכללת תלפיות למורות. ובשנים 1995–2001 פעלה במקום הנהלת רשת אמי"ת. מאז עמד המבנה שומם, פרט לחסרי בית ונרקומנים שפלשו אליו מעת לעת. עיריית תל אביב-יפו בחנה לאורך השנים מספר חלופות לשימוש במבנה, בהן מעונות סטודנטים, אכסניית נוער או שלוחה של אקדמיית בצלאל.
במהלך מחאת האוהלים בשנת 2011 פלשו לבניין פעילים חברתיים במחאה על כך שהעירייה אינה משתמשת במבנה למען הציבור בהתאם לייעודה התכנוני של הקרקע ופונו ממנו על ידי המשטרה. לטענתם, עיריית תל אביב-יפו מזניחה במכוון את המבנה על מנת להכשיר את הריסתו בעתיד ושימוש בקרקע לבניית מגדל יוקרה. במכתב גלוי שפרסם ביום האירוע אדריכל השימור אמנון בר-אור קרא לראש העיר להכריז על הבניין כמבנה לשימור ולשקמו בהקדם לטובת הציבור.
בהמשך אותה שנה הסתיים המשא ומתן של העירייה עם בית הספר לאמנות בצלאל, ונחתם הסכם לפיו תוקם בבניין שלוחה של בית הספר, וכן שני גני ילדים.
ב-2014, לאחר הליך שיתוף ציבור מעמיק שערכה עיריית תל אביב-יפו בקרב כ-2,000 תושבים, על מנת שהמבנה יענה על מירב הרצונות ויהווה בית לקהילה, הקצתה העירייה 26.5 מיליון שקלים לשיפוץ המבנה. במסגרת השיפוץ ובמסגרתו הוחלפו תשתיות הבניין, בוצעו חיזוקים בשלד המבנה והוא הונגש לנכים. כמו כן בוצע בו שיפוץ פנימי, שיפוץ חזיתות וחצר הבניין שוקמה.
מטרת המרכז להיות הבית הציבורי של תושבי השכונה ולכן הוא עוצב בהתאם. יחד עם פעילויות מסורתיות יותר כמו חוגים, קורסים והרצאות יציע המרכז החדש מגוון שימושים משולבים חדשים:
"הסלון" - מרחב ציבורי שייתן מענה לתושבים רבים ויהווה מעין סלון של השכונה. במקום יוצבו ספות, שולחנות קפה, ספרים, אינטרנט, פינות קריאה ועוד לשימוש חופשי. בנוסף יפעל במרכז בית קפה קטן.
"חדר עבודה" - קהלים רבים בסביבה העובדים מהבית באזור יוכלו ליהנות מחלל עבודה משותף (co working space) כדי לעבוד לבד או בקבוצה, ללמוד או לקיים פגישות עבודה או ישיבות.
מרחבים ליוצרים ולאמנים - במרכז מספר חללים קטנים לשימוש לתקופות ארוכות יחד עם חדרים רב תכליתיים לחזרות הרכבים ושחקנים.
מרחב להורים צעירים - מגוון שירותים להורים צעירים ולהורים שבדרך. הרצאות, מפגשים, פעילויות משותפות עם הילדים וכו'.
4 כיתות גן חדשות.
ב-1 בספטמבר 2015, לאחר שיפוץ יסודי, נפתח המבנה ללימודים למספר גני ילדים.
ב-1995 צולם בבניין הסרט "זיכרון דברים" בבימויו של עמוס גיתאי.
המבנה מוזכר בספרה של שרית ישי לוי "האישה מעבר לים".
הערות שוליים

↑  A new Bet Haluzot Mizrahi for Tel Aviv, פלסטיין פוסט, 26 בפברואר 1937
↑  ראו על המגרש הריק: אסתר מרגלית מונצ'יק, תקלה שלא מצאה תיקון, דבר, 20 באפריל 1937
↑  ב. גאטספלד, עשר שנים לעבודת הסתדרות נשים מזרחי באמריקה בארץ ישראל, הצופה, 12 באוקטובר 1943
↑  מקלטים, הצופה, 13 בינואר 1939
↑  טובה סנהדראי, מעללי הפועלת הדתית, הצופה, 2 בדצמבר 1945
↑  נמשכת ההרשמה, דבר, 17 באפריל 1972
↑  הכשירו עצמכם לחינוך והוראה, מעריב, 12 בפברואר 1974
↑  1046314 תלמידים בפתיחת שנת הלימודים, דבר, 28 באוגוסט 1975
↑  מורי בית צעירות מזרחי בת"א, מעריב, 9 במאי 1979
↑  ת"א (ת"א) 10999/03 אמי"ת רשת מוסדות חינוך בישראל נ' עיריית תל אביב יפו
↑  אילן ליאור, פעילי מחאת האוהלים פולשים למבנה נטוש בת"א, באתר הארץ, 22 באוגוסט 2011
↑  מיכל ואמנון בר-אור, החזרת רכוש ציבורי לציבור, באתר "העוקץ", 24 באוגוסט 2011
↑  נמרוד בוסו, חודשיים לאחר הפלישה: בצלאל יקים שלוחה בבית צעירות המזרחי, באתר TheMarker‏, 27 באוקטובר 2011
↑  מרכז קהילתי חדש בדב הוז, באתר עיריית תל אביב-יפו
↑  באתר "ספונסר"
בואו לאכול איתי (תוכנית טלוויזיה בריטית)

ערך זה עוסק בתוכנית מציאות בריטית. אם התכוונתם לתוכנית טלוויזיה אחרת בעלת שם דומה, ראו .
| --- | --- |

 סוגה:  תוכנית מציאות
 מנחים:  קריינות: דייב לאמב (אנ')
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  41 
 מספר פרקים:  1,364 
 הפקה
 חברת הפקה:  ITV Studios
 אורך פרק:  30-60 דקות
 שידור
 רשת שידור:  ערוץ 4
 רשת שידור בישראל:  ערוץ האוכל
 תקופת שידור מקורית:  5 בינואר 2005 – הווה
 קישורים חיצוניים
 אתר רשמי
 דף התוכנית ב-IMDb
 
בואו לאכול איתי (באנגלית: Come Dine with Me) היא תוכנית מציאות בריטית המשודרת החל מ-5 בינואר 2005 בערוץ 4 הבריטי. פרקי התוכנית מלווים בקריינות קומית של דייב לאמב (אנ').
זכויות ההפקה לגרסה הישראלית נרכשו על ידי רשות השידור בשנת 2011. התוכנית עלתה במאי 2012 בערוץ הראשון, שם שודרה במשך שתי עונות, והחל מאוקטובר 2018 התוכנית משודרת בכאן 11.
בישראל, עונות 6 ו-10 של התוכנית שודרו בערוץ האוכל.
פורמט

בתוכנית מתחרים חמישה חובבי בישול המתגוררים באותה עיירה או אזור, שכל אחד מהם מארח בביתו ארוחת ערב הכוללת שלוש מנות: ראשונה, עיקרית וקינוח. בסיום הארוחה מעניקים המתמודדים המתארחים למארח ציון מ-1 עד 10 על כישורי הבישול והאירוח של המארח. המתמודד בעל הניקוד הגבוה ביותר זוכה ב-1,000 פאונד במזומן.
ישנם שני סוגים לפורמט התוכנית: בחלק מהעונות משתתפים חמישה חובבי בישול בפרקים שאורכם כ-25 דקות, ובעונות אחרות ארבעה חובבי בישול בפרקים של כ-50 דקות.
גרסאות בינלאומיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. חסר מידע על כל הגרסאות הבינלאומיות.
| מדינה | שם מקומי | ערוץ שידור | מספר עונות | שנות שידור |
| --- | --- | --- | --- | --- |
| ארצות הברית ארצות הברית | Dinner Takes All | TLC | 1 | 2006 |
| ארצות הברית ארצות הברית | Come Dine with Me | Lifetime | 1 | 2013 |
| רוסיה רוסיה | Званый ужин | REN TV | 9 | 2006-2017 |
| רוסיה רוסיה | Идеальный ужин (רו') | Che | 3 | 2018-2019 |
| קרואטיה קרואטיה | Večera za 5 (קרו') | RTL Televizija | 17 | 2007-2011 |
| קרואטיה קרואטיה | Večera za 5 (קרו') | RTL Televizija | 17 | 2019– |
| ספרד ספרד | Ven a Cenar Conmigo | Antena 3 |  | 2008 |
| ספרד ספרד | Ven a Cenar Conmigo | Cuatro |  | 2017 |
| טורקיה טורקיה | Yemekteyiz (טר') | Show TV | 12 | 2008-2011 |
| טורקיה טורקיה | Yemekteyiz (טר') | FOX | 12 | 2012-2014 |
| טורקיה טורקיה | Yemekteyiz (טר') | Kanal D | 12 | 2015 |
| טורקיה טורקיה | Yemekteyiz (טר') | TV8 | 12 | 2017– |
| סלובקיה סלובקיה | Bez servítky (סלובקית) | Markíza |  | 2009-2015 |
| סלובקיה סלובקיה | Bez servítky (סלובקית) | JOJ | 4 | 2021– |
| בלגיה בלגיה | Komen Eten (הול') |  |  | 2009– |
| איראן איראן | بفرمائید شام | Manoto | 1 | 2010 |
| צ'כיה צ'כיה | Prostřeno! (צכ') | Prima TV | 19 | 2010– |
| אוסטרליה אוסטרליה | Come Dine with Me Australia (אנ') | Lifestyle Channel | 4 | 2010-2013 |
| קנדה קנדה | Come Dine with Me Canada (אנ') | W Network | 4 | 2010-2014 |
| אירלנד אירלנד | Come Dine with Me Ireland (אנ') | TV3 | 2 | 2011-2013 |
| דרום אפריקה דרום אפריקה | Come Dine with Me South Africa (אנ') | BBC Lifestyle | 8 | 2011-2014 |
| דרום אפריקה דרום אפריקה | Come Dine with Me South Africa (אנ') | BBC Lifestyle | 8 | 2018-2022 |
| ברזיל ברזיל | Jogo de Panelas | TV Globo |  | 2012– |
| ישראל ישראל | בואו לאכול איתי | הערוץ הראשון | 2 | 2012-2014 |
| ישראל ישראל | בואו לאכול איתי | כאן 11 | 6 | 2018– |
| ניו זילנד ניו זילנד | Come Dine with Me New Zealand (אנ') | Three | 1 | 2015 |
| איטליה איטליה | A cena da me (איט') | LA7 | 1 | 2016 |
| צ'ילה צ'ילה | La Divina Comida (ספ') | Chilevisión | 9 | 2016– |
| ארגנטינה ארגנטינה | Divina Comida (ספ') | Telefe | 1 | 2020 |
| מקסיקו מקסיקו | Divina Comida México | HBO Max |  | 2022 |
הערות שוליים

↑  עכבר העיר, ערוץ 1 מצטרף לגל הריאליטי: ישדר את הדוקו ריאליטי "בוא לאכול איתי", באתר הארץ, 3 באפריל 2011
↑  רוני קורן-דינר, ענני תקשורת תשקיע 1.5 מ' ד' בהשקת ערוץ האוכל הישראלי, באתר TheMarker‏, 28 במאי 2007
↑  עונות 1–3, 7-9, 13, 21-22, 25, 30-31, 35
↑  עונות 4, 6, 10-11, 14, 20, 24, 26, 29, 32, 34 ו-37
בנזואיל פראוקסיד

בנזואיל פראוקסיד הוא תרופה וכימיקל תעשייתי. כתרופה הוא משמש לטיפול מקומי באקנה. תופעות לוואי נפוצות לתרופה הן גירוי, יובש והתקלפות העור. בטיחות השימוש בו במהלך ההריון אינה ידועה.
שימוש בטיפול בפצעי בגרות

בנזואיל פראוקסיד יעיל בהפחתת מספר פצעי הבגרות ובחומרתם ואינו גורם לחסינות אנטיביוטית.
השימוש בבנזואיל פראוקסיד הוא בצורת ג'ל, משחה או נוזל הנמרחים ישירות על פצעי הבגרות בריכוזים של 2.5%, 5% ו-10%. היעילות של הריכוז הנמוך של בנזואיל פראוקסיד דומה לזו של הריכוזים הגבוהים יותר, ובשימוש בו פחות תופעות לוואי.
בנזואיל פראוקסיד גורם לעיתים לגירוי ויובש בעור המטופל, אך לרוב העור מפתח עמידות לתרופה לאחר כשבוע. כשליש מהמטופלים בבנזואיל פראוקסיד מפתחים רגישות לקרינת UV-B וכאחד מחמש מאות מפתחים רגישות יתר לתרופה.
לבנזואיל פראוקסיד היכולת להלבין בגדים צבעוניים ושיער ויש להיזהר במהלך שימוש בתרופה.
הערות שוליים

↑  עלון לצרכן עבור בנזק 2.5% (ג'ל בנזואיל פראוקסיד 2.5%), באתר האינטרנט של משרד הבריאות
↑  O. H. Mills, A. M. Kligman, P. Pochi, H. Comite, Comparing 2.5%, 5%, and 10% benzoyl peroxide on inflammatory acne vulgaris, International Journal of Dermatology 25, 1986-12, עמ' 664–667
ערך זה הוא קצרמרבנושא רפואה. אתם מוזמנים לתרום לוויקיפדיה ו.
בומב

מכונת ה"בומב" חיקתה את פעולתן של מספר מכונות אניגמה מחוברות זו לזו. כל אחד מהתופים, הסתובבו במהירות כדי לדמות את פעולת הרוטור.
הבומב היה התקן אלקטרו-מכני אשר שימש את המפענחים הבריטיים ככלי לפענוח הודעות האניגמה במהלך מלחמת העולם השנייה. מכונת הבומב התבססה על התקן פולני משנת 1938 ותוכננה על ידי אלן טיורינג. גורדון ולצ'מן שיפר מאוחר יותר את המכונה.
מקור השם "בומב" בהתקן פענוח בשם "בומבה" אשר תוכנן בשנת 1938 על ידי מריאן רייבסקי מהביורו שיפרוב (שמו הפולני של מטה ההצפנה).
אניגמה סטנדרטית הכילה שלושה רוטורים (אנ'). כל אחד מהם היה יכול להיות באחד מבין 26 מיקומים שונים. הבומב ניסתה כל מיקום רוטור אפשרי ועבור כל ניסיון ביצעה בדיקה מסוימת. הבדיקה פסלה אלפי מיקומים אפשריים של שלושת הרוטורים. הפתרונות האפשריים המעטים שנותרו נבדקו באופן ידני. על מנת להשתמש בבומב היה על המפענח לייצר "עריסה" - אזור של טקסט מוצפן שעבורו ניתן היה לנחש את הטקסט המקורי.
האתגר - מכונת האניגמה

הצבא הנאצי והלופטוופה עשו שימוש במכונות אניגמה בעלות 3 רוטורים. הרוטורים הכילו כל אחד כ-26 מגעים חשמליים בכל קצה. החיווט בין מגעי הקלט למגעי הפלט בכל רוטור עורבל. שלושת הרוטורים חוברו לתוף משקף נייח, אשר הסיט את הזרם החשמלי חזרה בכיוון הפוך דרך הרוטורים. אוסף הרוטורים והמשקף מכונים "מערבל" בהמשך הערך ומסומנים באות S. כל רוטור יכול היה להיות באחד מ-26 מיקומים וכך נוצרו 26x26x26=17,576 אופנים שונים שבהם הרוטורים יכלו לארגן מחדש את אותיות האלפבית. המיקומים ההתחלתיים של הרוטורים יצרו חלק מהמפתח הסודי של האניגמה ומטרת הבומב הייתה למצוא את המיקומים של הרוטורים. בכל צעד של ההצפנה, לפחות רוטור אחד ("הרוטור המהיר") התקדם במיקום אחד. בנקודות זמן מסוימות הרוטורים הנוספים קודמו גם הם. ברם, כאשר המפענחים השתמשו במכונת הבומב הם הניחו, עבור מספר אותיות מצומצם, שרק הרוטור המהיר נע ושהנותרים נותרו נייחים. הסימון S1 ישמש למיקום כלשהו של המערבל. הסימון S2 ישמש לאותו מיקום אך כאשר מניחים שהרוטור המהיר התקדם במיקום בודד. הסימונים S3, S4 ימשיכו קו זה.
קושי נוסף שהציגו מכונות האניגמה הצבאיות של הנאצים בפני המפענחים היו לוח התקעים (הקרוי בגרמנית "שטקרברט") אשר תרם ערבול נוסף לאותיות. המספר העצום של חיווטי תקעים אפשריים הפך את תהליך הפענוח לקשה בהרבה. אותיות הוחלפו בזוגות: אם האות A \הוחלפה באות R אזי R הוחלפה באות A. החוקיות הזו נוצלה על ידי "הלוח האלכסוני" של ולצ'מן, אשר הוכנס כשיפור למכונת ה"בומב". אם נסמן את לוח התקעים באות P, אזי מאחר שהלוח יצר החלפה של זוגות אזי הפעלת האופרטור P פעמיים החזיר את המקור :  P(P(x))=x.
ניתן להתבונן בתהליך ההצפנה כהפעלת P, לאחר מכן הפעלת S ולבסוף הפעלת P שוב. מתמטית תהליך ההצפנה של האניגמה יכול להיכתב כך :  E(x)=P(S(P(x))). האניגמה היא גם בעל תכונה של "היזון=חוזר": הפענוח זהה להצפנה כך שמתקיים :  E(E(x))=x.
עקרון הפעולה של ה"בומב"

במכונת הבומב נעשה שימוש באוסף רוטורים בעלי חיווט פנימי זהה לזה שבאניגמה. אולם הרוטורים תוכננו כך שיסובבו על ידי מנוע כך שכל התצורות האפשריות עבור מיקומי הרוטורים תסרקנה. הרוטורים בבומב הכילו אוסף כפול של מגעים וכן חיווט על מנת לחקות את השיקוף שבאניגמה. מכונת הבומב הכילה מספר אוספים של רוטורים שחווטו בהתאם לתפריט שהוכן מראש על ידי המפענחים. בכל מיקום של הרוטורים, בוצעה בדיקה חשמלית. מספר רב של תצורות שנבדקו נפסלו מאחר שהבדיקה החשמלית הובילה לסתירה לוגית. אם הבדיקה לא העלתה סתירה לוגית המכונה עצרה וצלצלה בפעמון על מנת לאפשר בחינה ידנית מעמיקה של הפתרון המוצע. בדרך כלל בוצעה הבדיקה הידנית על גבי העתק של מכונת אניגמה, על מנת לבחון האם הפענוח מוביל למילים תקינות בגרמנית. לרוב נדרשו מספר רב של ניחושים שגויים והתאמות כושלות בטרם נמצא הפענוח הנכון.
עקרון הפעולה של ה"בומב" > עריסות

הבדיקה בוצעה על ידי ביצוע היקשים מתוך קטע קצר, של טקסט מקור ידוע (או מנוחש), אשר כונה עריסה.
למשל, מפענח עשוי היה לחשוד שהביטוי ATTACKATDAWN היה מיוצג על ידי רצף תווים בטקסט המוצפן כ- WSNPNLKLSTCS:
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| עריסה | A | T | T | A | C | K | A | T | D | A | W | N |
| טקסט מוצפן | W | S | N | P | N | L | K | L | S | T | C | S |

תהליך מציאת העריסה לא היה פשוט. הוא דרש היכרות משמעותית עם העגה הצבאית הגרמנית ועם הרגלי התקשורת של המפעילים.
עקרון הפעולה של ה"בומב" > לוח התקעים

האניגמה הצבאית של הנאצים הכילה לוח תקעים (P) אשר אפשר חיווט למטרת החלפת אותיות לפני ואחרי פעולת המערבל הראשי (S). אילו לא היה לוח תקעים כלל, היה זה יחסית פשוט לבדוק את תצורת הרוטורים.
ניתן היה אז לאתחל עותק של האניגמה עם אות העריסה A מוצפנת עליו, ומושווית עם הטקסט המוצפן W. אם הם התאימו ניתן יהיה לעבור לאות הבאה ולבדוק ש T מתאים ל S וכך הלאה עבור העריסה כולה. אם בנקודה כלשהי לא תהיה התאמה בין האותיות, אזי תצורת הרוטורים ההתחלתית תידחה. רוב התצורות השגויות ייפסלו לאחר בדיקת שתי אותיות בלבד. הבדיקה הזו הייתה יכולה להתבצע באופן ממוכן עבור כל 17,576 התצורות האפשריות של הרוטורים.
ברם, עם לוח התקעים היה קשה בהרבה לבצע הצפנות ניסוי משום שלא היה ידוע אילו טרנספורמציות התבצעו בין אותיות העריסה והטקסט המוצפן. למשל, P(A) וכן P(W) היו בלתי ידועות משום שתצורות לוח התקעים היו נעלם.
עקרון הפעולה של ה"בומב" > היקשים לוגיים אודות ערכי התקעים

טיורינג גרס שאף על פי שערכי P(A) or P(W), היו בלתי ידועים, עדיין העריסה סיפקה קשרים ידועים בין הערכים הללו - שהם הערכים לאחר טרנספורמציית לוח התקעים. על ידי שימוש בקשרים הללו, יכול היה מפענח למצוא סתירה לוגית שבמסגרתה תצורת הרוטורים הנבדקת יכלה להיפסל.
לדוגמה: מפענח עשוי לנחש ש P(A)=Y. תוך התבוננות במיקום 10, ניתן להבחין שהאות A מקודדת לאות T כלומר :
מאחר ש P הוא ההפכי של עצמו, ניתן להפעיל את הפונקציה עבור שני הצדדים על מנת להשיג את המשוואה הבאה :
משוואה זו מדגימה את היחס בין P(A) לבין P(T). אם P(A)=Y, וכן S10(Y)=Q ניתן להסיק ש
בעוד שהעריסה לא מאפשרת לנו להחליט מהם הערכים המתקבלים לאחר המעבר דרך לוח התקעים, העריסה מספקת אילוץ. במקרה זה העריסה מדגימה כיצד P(T) ידוע לחלוטין אם P(A) ידוע.
באותו אופן, T מקודד ל L במיקום 8. על ידי שימוש ב S8, ניתן להקיש את ערך התקעים עבור L ולקבל :
במיקום 6, K מקודד ל L. מאחר שמכונת האניגמה היא בעלת משוב עצמי, הרי ש L יכול להיות מקודד גם ל K. לכן, ניתן להקיש ערך עבור P(K), שהוא :
ולפי אותם שיקולים במיקום 7 ניתן לקבל:
ברם, במקרה זה, הגענו לסתירה מאחר שהנחנו בתחילה ש P(A)=Y. המשמעות היא שההנחה הראשונית הייתה שגויה ושעבור תצורת הרוטורים הנוכחית P(A)≠Y
(טיעון מסוג זה מכונה "הוכחה בדרך השלילה").
עבור תצורה בודדת של הרוטורים, יכול היה המפענח לנסות כל אפשרות עבור P(A). אם כל האפשרויות מובילות לסתירה אזי תצורת הרוטורים יכולה להיפסל. ה"בומב" ממכנת את התהליך, ומבצעת את ההיקשים הלוגיים מיד תוך שימוש בחיבורים חשמליים וכן תוך ביצוע בדיקה חוזרת עבור כל 17,576 התצורות האפשריות של הרוטורים.
עקרון הפעולה של ה"בומב" > מיכון ההיקשים באמצעות מעגל חשמלי

על מנת למכן את ההיקשים הלוגיים, הבומב הפכה למעגל חשמלי. זרם עבר במעגל כדי לייצג את כל ההיקשים הלוגיים האפשריים שניתן היה לקבל עבור מיקום מסוים. על מנת לייצר את המעגל, הבומב השתמשה במספר קבוצות של רוטורים אשר חוברו יחד בהתאם להוראות שניתנו בתפריט אשר נגזר מעריסה. מאחר שבכל אניגמה היו 26 קלטים ופלטים, הקבוצות של הרוטורים חוברו יחד באמצעות כבלים 26 צדדיים.
עקרון הפעולה של ה"בומב" > שימוש מעשי

בומבס עשו שימוש במספר קבוצות של רוטורים שהסתובבו יחד על מנת לבדוק השערות אודות תצורות אפשריות של האניגמה כמו למשל סדר הרוטורים בקבוצה.
בעוד שהבומב של טיורינג עבדה בתאוריה, נדרשו עריסות ארוכות באופן לא הגיוני על מנת לאפשר למכונה לפסול מספר גדול של תצורות. גורדון ולצ'מן מצא שיטה להשתמש בסימטריה של תקע האניגמה על מנת להגדיל את כוח ה"בומב". הוא הציע להצמיד לבומב לוח אלכסוני שהגדיל את יעילות ה"בומב".
מכונת ה"בומב" הבריטית

ה"בומבס" נבנו ב-לצ'וורת' בבריטניה, תחת הנחייתו של הארולד קין. כל בומב הייתה ברוחב 213 סנטימטרים, בגובה 198 סנטימטרים ובעומק 60 סנטימטרים. משקל כל מכונה היה טון. בחזית כל בומב היו 108 מקומות בהם ניתן היה למקם רוטורים. הרוטורים סודרו ב-3 קבוצות של 12 שלשות. כל שלשה, סודרה אנכית וייצגה את שלושת הרוטורים במכונת האניגמה. הרוטורים בבומב הכילו מגעים וחיווטים כפולים על מנת לחקות את השיקוף באניגמה. הקלט והפלט של כל שלשת רוטורים חוברו לכבלים. כך ניתן היה לחווט מחדש את הבומב בהתאם למתודולוגיות של טיורינג וולצ'מן ובהתאם לכל אחד מהטקסטים המוצפנים.
היסטוריה ושימושים

תוך שימוש בשיטות פיענוח שפותחו על ידי הפולנים, הצליחו מפענחים בריטיים בבלצ'לי פארק לקרוא את הודעות האניגמה בתחילת מלחמת העולם השנייה. ההצלחה נבעה מהיכולת לנצל פרצות בנוהלי התפעול הגרמניים. המפענחים חששו שהגרמנים ישנו בעתיד את הנהלים ויהפכו את שיטות הפענוח הקיימות לעקרות.
על מנת להקדים תרופה למכה, תכנן המתמטיקאי הבריטי אלן טיורינג את הבומב לפי עקרון כללי יותר - ההנחה שקיים טקסט שהמפענחים מסוגלים לפענח במקום כלשהו בהודעה. שיטה זו עשתה שימוש בעריסה. (הפולנים גם כן ניצלו עריסות. למשל הגרמנים נהגו להשתמש בצירוף "ANX" עבור המילה "עבור" ("TO" באנגלית) שלאחריה האות "X" שייצגה רווח).
מכונת הבומב הראשונה, אשר התבססה על התכנון המקורי של טיורינג ולא הכיל את הלוח האלכסוני, הגיעה לבלצ'לי פארק במרץ 1940 וכונתה "ניצחון". המכונה השנייה אשר כונתה "אגנוס" צוידה בלוח האלכסוני של ולצ'מן והותקנה ב-8 באוגוסט 1940. המכונות המשופרות כונו בומבס מסוג "ספידר".
עד סוף מרץ 1941, פותחה גרסה מתקדמת יותר של הבומב אשר כונתה "ג'מבו".
במהלך שנת 1940, פענחו שתי המכונות כ-178 הודעות. עד סוף שנת 1941 היו בשימוש כ-16 מכונות בומב. עד סוף שנת 1942 גדל מספר המכונות ל-49. בסוף שנת 1943 הוכפל המספר ל-99 מכונות בומב פעילות. עד מאי 1945 פעלו 211 מכונות שלצורך תפעולן נדרש כוח אדם של כ-2,000 אנשים.
הגרמנים שינו את כיול המכונות שלהם בכל יום בחצות. הבריטים שמו לעצמם כיעד למצוא את התצורה החדשה לפני סוף היום (רצוי עד הצהריים). עם מנוע שהסתובב במהירות של 120 סיבובים לדקה, כל הצירופים נבדקו בפחות מ-6 שעות. בממוצע, לקח חצי מהזמן הזה למצוא התאמה נכונה.
היו חמש תחנות מרחביות שהפעילו מכונות "בומב" מחוץ לאתר בבלצ'לי פארק. הן מוקמו באדסטוק, בגיהורסט, בוייבנדון, בסטנמור ובאיסטקוט.
לאחר מלחמת העולם השנייה, כ-50 בומבס נשמרו באתר שבאיסטקוט, בעוד המכונות הנותרות הושמדו. הבומבס שנשמרו הופעלו על צפנים של הגוש המזרחי. על פי הידוע "חלק מהמכונות נועדו למשמורת בעוד אחרות נועדו להריץ מטלות חדשות."
בספטמבר 2006, קבוצה שהובלה על ידי ג'ון הרפר התקרבה לסוף העבודה על פרויקט שארך כ-10 שנים ומטרתו הייתה לשחזר מכונת בומב עובדת.
האתגר שבמכונת אניגמה בעלת 4 רוטורים

בסוף 1941 חווה הצי הגרמני מפלות אשר בשילוב עם דוחות מודיעין שכנעו את האדמירל קרל דניץ שבעלות הברית מסוגלות לקרוא את התשדורות של הצי הגרמני. זו הסיבה שרוטור רביעי דק בעל חיווט סמוי הוכנס לאניגמות של הצי הגרמני על מנת ליצור את מערכת ה"טריטון". ל"טריטון" היה מנגנון שאיפשר תאימות עם מכונות בעלות 3 רוטורים בעת הצורך.
למזלן של בעלות הברית, בדצמבר 1941, לפני כניסת המכונה לשירות מבצעי, נשלחה בטעות הודעה מצוללת תוך שימוש ב-4 רוטורים. לאחר מכן נשלחה ההודעה שוב אך הפעם תוך שימוש ב-3 רוטורים. הדבר הביא לחשיפת החיווט של הרוטור הנוסף. בפברואר 1942, הפך השינוי במספר הרוטורים לרשמי, ויכולת הבריטים לקרוא הודעות של צוללות גרמניות כמעט ופגה עד אשר הגיע ציוד חדש שהיה ביכולתו לעשות שימוש במידע אודות החיווט של הרוטור הרביעי.
האביב היה מוצלח עבור הצוללות הגרמניות. הן נחלו ניצחונות בהתקפות על הספינות של בעלות הברית בשל מידת האבטחה של התקשורת שלהן וכן בשל יכולתן המודיעינית לקרוא את ההודעות ששלחו ספינות של בעלות הברית באמצעות "קוד הצי מספר 3". בין ינואר למרץ 1942, הטביעו צוללות גרמניות כ-216 ספינות. במאי 1942 החלו האמריקאים להשתמש בשיטת השיירות וכן דרשו מערי חוף להחשיך את התאורה בלילה על מנת שהספינות של בעלות הברית לא יחשפו. אולם אמצעים אלו הועילו רק במעט לספינות של בעלות הברית.
לאור הנסיבות, הופעלה בבלצ'לי פארק תוכנית חירום. מטרת התוכנית הייתה לתכנן מכונות בומב שיוכלו לפענח את האניגמה בעלת ארבעת הרוטורים, עד אוגוסט או ספטמבר 1942. הצורך הבהול, הוביל את האמריקאים לחקור במקביל תכנון מכונות תחליפיות לבומב. המאמץ האמריקאי התבסס על תרשימים שסופקו לקציני הצי האמריקני בעת ביקור שקיימו בבלצ'לי פארק ביולי 1942. ב-3 בספטמבר 1942 כבר הוצבה דרישה לתקציב עבור מאמץ הפיתוח האמריקאי. ביום הבא כבר אושר התקציב. מאמץ הפיתוח האמריקני הובל על ידי ג'וזף דש מחברת NCR במעבדת הצי האמריקני לחקר המחשוב באוהיו.
הבומבס האמריקניות החלו לפעול בסוף מאי 1943. רוחב כל מכונה היה כ-3 מטרים, גובהה כ-2 מטרים, עומקה שישים ס"מ (10x7x2 רגל) ומשקלה מעל 2 טון. כ-120 מכונות נבנו לפני שהוחלט להפסיק את היצור בספטמבר 1944 בשל ההתקדמות המהירה במלחמה. הבומב האחרונה שיוצרה ממוקמת בתצוגה במוזיאון ההצפנה הלאומי שבארצות הברית.
ראו גם

אלן טיורינג
פיצוח האניגמה
בומבה - מכונה ייעודית שתוכננה באוקטובר 1938 על ידי המפענח מריאן רייבסקי מהביורו שופרוב במטרה לפענח את הצפנים של מכונת האניגמה הגרמנית. מכונת ה"בומב" של טיורינג התבססה על מכונת הבומבה.
קולוסוס (מחשב)
הית' רובניזון
הערות שוליים

↑  WWII Nazi code-break re-enacted, באתר חדשות BBC,‏ 6 בספטמבר 2006
דגם של מכונת הבומב בבלצ'לי פארק
A deduction step used by the bombe; while the actual intermediate values after the plugboard P – the "steckered" values – are unknown, if one is guessed then it is possible to use the crib to deduce other steckered values. Here, a guess that P(A)=Y can be used to deduce that P(T)=Q because A and  T are linked at the 10th position in the crib.
את אותיות העריסה ניתן לסדר בגרף על מנת לספק תפריט המפרט כיצד יש לאתחל את פעולת הבומב. היו רצפים של אותיות שיצרו לולאות או סגורים. התפריט שבאיור לעיל כולל את הלולאות ATLK, TNS and TAWCN. ככל שקימות לולאות רבות יותר בתפריט, כך גדל מספר תצורות הרוטורים שהבומב יכול לדחות. המשמעות היא פחות עצירות שווא לצורך וידוי פענוח.
בחלק האחורי של המכונה, היו חיווטים מורכבים ביותר שחיברו את התופים לפי התצורות שהוכתבו על ידי התפריט. ה"בומב" המוצגת במוזיאון של בלצ'לי פארק היא שחזור חלקי בלבד של המכונה האמיתית
מכונת בומב אמריקנית
בתי הדין הדתיים הדרוזיים

בתי הדין הדתיים של העדה הדרוזית הם מוסדות שקיבלו סמכות שפיטה ייחודית מטעם המדינה לדון בענייני מעמדם האישי של דרוזים אזרחי ישראל או תושביה, בענייני נישואים וגירושים. חבר בית הדין או חבר בית הדין לערעורים נקרא קאדי-מד'הב.